
Ministru kabineta noteikumi Nr. 90
Rīgā 2026. gada 3. martā (prot. Nr. 11 6. §)
Grozījumi Ministru kabineta 2006. gada 19. decembra noteikumos Nr. 1043 "Azartspēļu un izložu organizācijas vienotā grāmatvedības uzskaites kārtība"
Izdoti saskaņā ar Azartspēļu un izložu likuma 84.panta trešo daļu
· 1. Izdarīt Ministru kabineta 2006. gada 19. decembra noteikumos Nr. 1043 "Azartspēļu un izložu organizācijas vienotā grāmatvedības uzskaites kārtība" (Latvijas Vēstnesis, 2006, 208. nr.; 2013, 215. nr.; 2014, 42. nr.; 2018, 245. nr.) šādus grozījumus:
· 1.1. izteikt 17. punktu šādā redakcijā:
· "17. Azartspēļu automātu inkasāciju atbilstoši vienotās azartspēļu automātu kontroles un uzraudzības sistēmas uzkrātajiem datiem un faktiskajam naudas daudzumam katrā azartspēļu automātā veic kapitālsabiedrības noteiktā kārtībā. Azartspēļu automātu inkasācijas kārtību ne vēlāk kā piecu darba dienu laikā pēc tās apstiprināšanas kapitālsabiedrība iesniedz Valsts ieņēmumu dienestā (turpmāk – dienests).";
· 1.2. izteikt 24.3.2. apakšpunktu šādā redakcijā:
· "24.3.2. dienesta piešķirtais azartspēļu automāta identifikācijas numurs (turpmāk – azartspēļu automāta identifikācijas numurs);";
· 1.3. izteikt 24.4.2. apakšpunktu šādā redakcijā:
· "24.4.2. azartspēļu automāta identifikācijas numurs;";
· 1.4. izteikt 38.3. apakšpunktu šādā redakcijā:
· "38.3. galda nosaukums un dienesta piešķirtais identifikācijas numurs (turpmāk – galda identifikācijas numurs);";
· 1.5. izteikt VIII nodaļas nosaukumu šādā redakcijā:
· "VIII. Noslēguma jautājumi";
· 1.6. papildināt ar 76. punktu šādā redakcijā:
· "76. Izložu un azartspēļu uzraudzības inspekcijas azartspēļu automāta un spēļu galda identifikācijas numurs, kas piešķirts līdz 2026. gada 31. martam, ir izmantojams, kamēr azartspēļu organizētājs azartspēļu automātu un spēļu galdu ekspluatē Latvijas Republikas teritorijā vai kamēr identifikācijas numurs netiek anulēts."
· 2. Noteikumi stājas spēkā 2026. gada 1. aprīlī.

